اسلامی تعاون تنظیم کی کشمیر میں نہتے شہریوں پر مظالم کی مذمت

اسلامی تعاون تنظیم (او آئی سی) نے ہندوستان کے زیر انتظام کشمیر میں ہندوستانی فورسز کی طرف سے نہتے شہریوں پر فائرنگ کے نتیجے میں ہلاکتوں کی مذمت کرتے ہوئے عالمی برادری سے اپیل کی ہے کہ وہ کشمیر کے تنازع کے دائمی اور منصفانہ حل کے سلسلے میں اپنا کردار ادا کرے۔

خبر کا کوڈ: ۴۳۸۹۱۱

تاریخ: ۱۷ اسفند ۲۰۱۸ - ۱۳:۰۹

رسا ایجنسی کی النشرہ رپورٹ کے مطابق، اسلامی تعاون تنظیم (او آئی سی) نے ہندوستان کے  زیر انتظام کشمیر میں ہندوستانی فورسز کی طرف سے نہتے شہریوں پر فائرنگ کے نتیجے میں ہلاکتوں کی مذمت کرتے ہوئے عالمی برادری سے اپیل کی ہے کہ وہ کشمیر کے تنازع کے دائمی اور منصفانہ حل کے سلسلے میں اپنا کردار ادا کرے۔

اسلامی تعاون تنظیم نے پلوامہ میں بے قصور کشمیریوں پر بھارتی افواج کی فائرنگ کی سخت الفاظ میں مذمت کی ہے۔ او آئی سی جنرل سیکریٹریٹ نے اسے دہشت گردانہ عمل قرار دیا ہے۔

او آئی سی کا یہ بھی کہنا ہے کہ کشمیر کا مسئلہ عالمی برادری دباؤ ڈال کر بین الاقوامی قراردادوں کے مطابق حل کرائے۔

او آئی سی کے جنرل سیکریٹری نے مذکورہ واقعے میں جاں بحق ہونے والے نہتےشمیریوں کے اہل خانہ سے تعزیت کا اظہار کیا ہے اور زخمیوں کی جلد شفایابی کی دعا کی ہے۔واضح رہے کہ مقبوضہ کشمیر کے شہر پلوامہ میں مظاہرین پر ہندوستانی افواج نے براہِ راست فائرنگ کی جس سے متعدد شہری جاں بحق ہوگئے۔

ذرائع کے مطابق علیحدگی پسند رہنماؤں نے کشمیر میں تین روزہ عام سوگ کا اعلان کیا ہے ۔ ہندوستانی حکومت نے کئی حریت رہنماؤں کو گھروں میں محصور یا گرفتار کرلیا ہے۔ /۹۸۸/ ن۹۴۰